Juan Ponce de León

Juan Ponce de León (født ca. 1460 i Santervás de Campos nær Valladolid, Spania, død 1521 på Cuba) var en spansk oppdager, conquistador og Puerto Ricos første guvernør. Han var trolig også den første europeeren etter Leiv Eiriksson og hans menn som besøkte det amerikanske kontinent. Det skjedde i 1513 i hans jakt på ungdomskilden. Plassen han kom til døpte han Tierra Florida, det som i dag er delstaten Florida – blomstenes land.

Flere steder har blitt oppkalt etter Ponce de León, blant annet byen Ponce i Puerto Rico, Ponce de Leon i Florida og bukta Ponce de Leon Bay i Florida.

Referanser 

Spanske oppdagere
Fødsler i 1460
Dødsfall i 1521
Personer fra provinsen Valladolid